Author: user

Recenzie
Cum să oprești timpul-Matt Haig
de Ștefan Miruna Cornelia

Lumea în care trăim este construită în jurul ideii: „Nu am niciodată suficient timp”. Mulți oameni gândesc această frază încă de la primele ore ale dimineții, pe drum spre școală, muncă, etc. Din păcate, timpul nu este o barieră doar când vine vorba de organizare, ci și în alte momente importate. Nu avem suficient timp să facem sport, nu avem suficient timp să învățăm, nu avem suficient timp pentru a investi în relația cu persoana iubită. Astfel, viața se transformă într-un lung șir de momente grăbite, zbuciumate. Ce se întâmplă totuși când putem afirma că: „Avem timp”? Majoritatea oamenilor vor investi acest timp în uitatul la televizor, dormit, sau chiar într-o activitate pe care îmi place să o numesc „stat degeaba”. În final, cel mai probabil vă întrebați: „Fie că avem timp, fie că nu avem timp, ce facem?”. Răspunsul: „Trăim”.
„Cum să oprești timpul” reprezintă o nuvelă Fantasy, dar care adresează probleme reale, de natură umană. Cartea înfățișează povestea lui Tom Hazard, un bărbat ce categoric a sfidat nu doar trecerea timpului, ci și moartea. Născut la 3 martie 1581 după moartea tatălui său se mută într-un sătuc din Anglia împreună cu mama sa. Ceea ce este deosebit de neobișnuit la acest bărbat nu este nici pe departe imoralitate sau invincibilitate, ci o boală extrem de rară numită anagerie. Cu toate că în secolul 21 el arată ca orice alt bărbat de 41 de ani, din cauza anageriei pentru el 15 ani pământeni înseamnă doar un an. Tom poate muri în somn, la vârsta de 950 de ani sau din cauza unei hemoragii interne puternice provocate la nivelul inimii sau al creierului, în rest este considerat imun la orice boală.
Sătenii încep să observe odată cu trecerea anilor că Tom rămânea inevitabil la fel de tânăr, lucru straniu care îi determină să o acuze pe mama lui de vrăjitorie, urmând să fie omorâtă de un bărbat crud pe nume William Manning. Disperat și lipsit de sprijin, Tom se îndreaptă la Londra în încercarea de a-și construi o viață normală, ferit de privirile curioșilor. Ajuns in piața londoneză, lihnit de foame și obosit după un drum de 3 zile, își pierde echilibrul și dărâmă coșul cu prune de pe taraba unei adolescente, pe nume Rose, care ulterior îi va deveni soție. Nervoasă pentru că drumețul nu are bani să își acopere pagubele, îi spune că va trebui să locuiască alături de ea și de sora ei mai mică, Grace, urmând să le ajute la treburile casnice. Asemenea lui Tom, fetele erau orfane. Pentru a-și achita datoria, Tom începe să cânte la lăută în piață. Sfârșește prin a rămâne la casa fetelor pe o perioadă nedeterminată, umplând golul provocat de singurătate. Îl întâlnește și pe Shakespeare, având privilegiul de a lucra în echipa sa de actori, la teatrul Globe.

Cum să oprești timpul: sărută
Cum să călătorești în timp: citește
Cum să înșeli timpul: ascultă muzică
Cum să simți timpul: scrie
Cum să eliberezi timpul: respiră
Matt Haig

In scenă apare din nou nemilosul Manning ,care isca un scandal la teatru, încercând să le rănească pe Grace si Rose. Deși conștient ca își va pierde slujba, Tom se oprește din cântat în timpul reprezentației și le salvează pe singurele ființe dragi lui. Se căsătorește cu Rose ,care dă naștere unei fetite, Marion, ce va moșteni boala lui Tom. Întrebat deseori dacă este fiul lui Rose, care începea să îmbătrânească, Tom este nevoit sa fugă și să le părăsească. După 30 de ani află de la ea ca Marion fugise in lume, fiind bănuită de un pact diavolesc pentru tinerețea ei, cauzată tot de anagerie, și îl roagă pe Tom să o regăsească. De aici, întreaga viață a lui Tom se îndreaptă către un singur scop: găsirea fiicei lui. Când se mută la New York întră în societatea Albatros, alcătuită din oameni cu anagerie, având reguli stricte: membrilor le era interzis să se îndrăgostească, erau necesare schimbări dese de identitate, mutarea domiciliului din 8 în 8 ani pentru a nu da de bănuit.
După cum se poate observa, oricât de tentant ar suna să trăiești pentru aproape un mileniu, realist vorbind nu este deloc așa. Să ai prea mult timp este mai rău decât să nu ai timp. Din fericire, viața unui om este construită astfel încât să existe timp pentru cele mai importante lucruri. Lucrul care trebuie să rămână în mintea cititorilor este coordonarea eficientă a timpul astfel încât în această viață, aparent prea scurtă, să învețe două lucruri esențiale: cum să iubești și cum să fii fericit.

Coperta cărții